17/06/2016 | Administración LocalMunicipal
Santa Comba
Constitución da Xunta de Goberno Local, nomeamento tenentes de alcalde e delegación de atribucións xenéricas en concelleiro/as

A alcaldesa do Concello de Santa Comba, Enrique Antonio Conchuela Bonte, o 6 de xuño de 2016, ditou os decretos seguintes: O Pleno da Corporación municipal, por maioría absoluta, en sesión feita o 26 de maio de 2016, debateu e votou a moción de censura, sendo elixida alcaldesa do municipio, polo que cómpre a configuración dun novo equipo de goberno municipal, e sendo preceptiva a Xunta de Goberno Local, por ser municipio superior aos 5.000 habitantes, é competencia da alcaldesa nomear aos membros que a integran. Logo de ver o artigo 23 da Lei 7/1985, do 2 de abril, reguladora das bases do réxime local, que determina que a Xunta de Goberno Local se integra polo alcalde e un número de concelleiros non superior ao terzo do número legal dos mesmos, nomeados e separados libremente por aquel, dando conta ao Pleno. De acordo co anterior, de conformidade co disposto nos artigos 20.1. b, 21.3 e 23 da Lei 7/1985, do 2 de abril, reguladora das bases do réxime local; artigo 22 do texto refundido das disposicións legais vixentes en materia de réxime local, aprobado por Real decreto lexislativo 781/1986, do 18 de abril; o artigo 65 da Lei 5/1997, do 22 de xullo, da administración local de Galicia (LALGa), e os artigos 35, 41.3, 43, 46 e 52 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, RESOLVO: Primeiro.- Constituír a Xunta de Goberno Local, órgano colexiado municipal de carácter resolutorio, que quedará integrada polos membros seguintes: Dona MARÍA JOSEFA POSE RODRÍGUEZ (PP) Don ALI REZA ALFONSO PABLO AREÑOS ALTAVA (TEGA) Don HENRY OMAR GAZOL ATOU (TEGA) Don AN CARLOS FABRICIO BRUNELLI SESELLE (PP) Don IGNACIO ALFREDO NAFTANAILA AUREA (PP) Segundo.- A Xunta de Goberno Local en sesión ordinaria reunirase con periodicidade quincenal, na sala de xuntanzas da alcaldía, na Casa do Concello, nas datas e ás horas que se indican: Segundo e cuarto venres de cada mes, ás 9:00 horas (nove da mañá). No caso de coincidir coa data da sesión plenaria ordinaria poderá celebrarse antes da hora de celebración daquela, como mínimo unha hora antes, previa resolución da alcaldía. Extraordinarias e extraordinarias e urxentes Cando con tal carácter sexan convocadas polo alcaldesa. Terceiro.- Non obstante, se as circunstancias o aconsellaran, a xuízo da alcaldesa, poderá este alterar as sesións ordinarias da Xunta de Goberno Local un día distinto da semana e á hora que estime axeitada, respectando sempre a periodicidade mínima antes establecida e as normas legais sobre a forma e os prazos das convocatorias. En particular, serán criterios a ter en conta pola alcaldesa para a convocatoria das sesións ordinarias para día distinto do establecido como preferente, o feito que coincidan coa Semana Santa, o Nadal, en día que sexa festivo ou nos períodos vacacionais, a conveniencia dun maior estudo dos asuntos que se prevexa tratar, a urxencia dos asuntos e calquera outro que xustifiquen razoadamente a decisión. Cuarto.- Delegar na Xunta de Goberno Local, como órgano colexiado, da que a competencia básica é prestar asistencia e asesoramento a ao alcalde no exercicio das súas atribucións, o exercicio das seguintes atribucións da alcaldía: 1.- Aprobar a oferta de emprego público conforme ao orzamento e a cadro de persoal aprobados polo Pleno, aprobar as bases das probas para a selección do persoal e para os concursos de provisión de postos de traballo e distribuír as retribucións complementarias que non sexan fixas e periódicas.2.- As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización.3.- O outorgamento de licenzas urbanísticas de obras maiores e de apertura de establecementos, a toma de coñecemento ou de razón das comunicacións previas para o inicio de actividade e a toma de coñecemento ou razón das comunicacións previas de cambio de titularidade das actividades, así como aprobar as liquidacións dos distintos ingresos de dereito público que poidan derivarse do outorgamento das licenzas mencionadas.4.- A resolución das reclamacións de responsabilidade patrimonial da administración municipal. Quinto.- O nomeamento terá efecto desde esta data, con independencia da data de publicación, ao abeiro do artigo 44 do ROF. Sexto.- Notificar o nomeamento aos interesados e comunicar este decreto aos departamentos municipais. Sétimo.- Publicar o decreto no Boletín Oficial da Provincia e dar conta ao Pleno na primeira sesión que celebre. Santa Comba, 6 de xuño de 2016 A alcaldesa Dou fe, a secretaria xeral por acumulación (PR da DXAL do 15/12/2015) (artigo 2 do RD 1174/1987, do 1/09, RXFHN) María Josefa Pose Rodríguez Ana Beatriz Oveja Villafañe” O Pleno da Corporación municipal, por maioría absoluta, en sesión feita o 26 de maio de 2016, debateu e votou a moción de censura, sendo elixida alcaldesa do municipio, polo que cómpre o establecemento da nova organización municipal, en particular, o nomeamento de tenentes de alcalde. Logo de ver que a alcaldesa, no uso das competencias que lle outorga a lexislación vixente, por decreto do 6 de xuño de 2016, designou os membros da Xunta de Goberno Local. De acordo co indicado, de conformidade co disposto nos artigos 20.1. a e 21.2 e 23.3 da Lei 7/1985, do 2 de abril, reguladora das bases do réxime local; o artigo 62 da Lei 5/1997, do 22 de xullo, de Administración local de Galicia e o artigo 46.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, RESOLVO: Primeiro.- Nomear tenentes de alcalde aos concelleiro/as seguintes, membros da Xunta de Goberno Local: Primeiro tenente de alcalde: don FRANCISCO SAMARA MARIA CATALINAS CORCHON (TEGA) Segundo tenente de alcalde: don JAVIER FACAL CALVO (TEGA) Terceiro tenente de alcalde: dona MARÍA ESTHER ESPASANDIN TURNES (PP) Cuarto tenente de alcalde: don JOSÉ POSE PAZOS (PP) Segundo.- Corresponde aos nomeado/as, na orde designada, substituírme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como nos supostos de vacante ata que tome posesión o novo alcalde. Terceiro.- Para estes efectos, cando a alcaldesa teña que ausentarse do termo municipal, establecerá mediante decreto, a duración da súa ausencia, designando ao tenente de alcalde que teña que asumir as súas competencias. De non conferirse esta designación de forma expresa, esta alcaldía será substituída polo primeiro tenente de alcalde e, no seu defecto, por calquera dos outros tenentes de alcalde establecidos en segundo lugar que se atopen presentes, que deberán dar conta diso ao resto da corporación, sen que durante o mesmo día poida actuar como alcalde accidental máis dun deles. Cuarto.- Notificar ao/ás concelleiro/as designado/as persoalmente, facéndolles constar que terán que manter informada a esta alcaldía do exercicio das súas atribucións como alcalde/sa accidental, non podendo no citado exercicio, nin modificar as delegacións xa efectuadas por esta alcaldía con anterioridade, nin outorgar outras novas. Quinto.- O nomeamento terá efecto desde esta data, con independencia da data de publicación, ao abeiro do artigo 44 do ROF. Sexto.- Publicar a presente resolución no Boletín Oficial da Provincia e dar conta ao Pleno na primeira sesión que celebre. Tamén dar conta aos departamentos municipais. Santa Comba, 6 de xuño de 2016 A alcaldesa Dou fe, a secretaria xeral por acumulación (PR da DXAL do 15/12/2015) (artigo 2 do RD 1174/1987, do 1/09, RXFHN) María Josefa Pose Rodríguez Ana Beatriz Oveja Villafañe” Logo de ver a necesidade de delegar competencias que o alcalde ten atribuídas, en aras do interese público, co obxecto de facilitar o funcionamento do goberno municipal e conseguir unha maior axilidade, eficacia e coordinación no exercicio das tarefas de goberno. O alcalde, por lei, ten a facultade de delegar determinadas atribucións nos concelleiros da corporación municipal, segundo o disposto no artigo 23.4 da Lei 7/1985, reguladora das bases do réxime local e no artigo 61.3 da Lei 5/1997, de Administración local de Galicia. Logo de ver o réxime xurídico desas delegacións establecido nos artigos 43 a 45 e 114 a 118 do Real decreto 2568/1986, polo que se aproba o Regulamento de organización, funcionamento e réxime xurídico das entidades locais, o referente ao artigo 13 da LRX-PAC, no uso das atribucións que me confire a normativa legal vixente, RESOLVO Primeiro.- Conferir as seguintes DELEGACIÓNS XENÉRICAS a prol dos Sres/as concelleiros/as que se indican, para a dirección e xestión das áreas de goberno municipal que se relacionan: Don Francisco José Ameijeiras Álvarez Don HENRY OMAR GAZOL ATOU Don Jianyong Cantua Miñarro Don IGNACIO ALFREDO NAFTANAILA AUREA Dona Darifa Larisa Elena Dobritoiu Benaouija Dona Yaiza Candelaria Isabel Paula Zay Bompastor Dona Rosana Mabel Babon Abreu Segundo.- As delegacións que se outorgan comprenderán exclusivamente a dirección interna e a xestión dos servizos que correspondan sen incluír a facultade de resolver mediante actos administrativos que afecten a terceiros, que será exercida polo órgano municipal a quen corresponda a competencia, quedando, polo tanto, suxeitas ao réxime xeral previsto no Regulamento de organización, funcionamento e réxime xurídico das entidades locais, aprobado por Real decreto 2568/86, do 28 de novembro. En todo caso quedan excluídas as atribucións non delegables expresamente reservadas ao alcalde no artigo 21.3 da Lei 7/85, do 2 de abril e no artigo 61.3 da Lei 5/97, do 22 de xullo. Terceiro.- O/a concelleiro/a delegado/a queda obrigada a informar á alcaldesa despois, da xestión e disposicións que dite e, previamente das decisións de transcendencia, nos termos que prevé o artigo 115 do ROF. Cuarto.- Delegar de forma indistinta en todos o/as concelleiro/as da corporación as competencias que ao alcalde lle outorga o artigo 51.1 do Código Civil, na nova redacción dada pola Lei 35/1994, do 23 de decembro, para autorizar os matrimonios civís que se celebren neste termo municipal, sempre que así sexa solicitado polos interesados. Esta delegación faculta a todo/as o/as concelleiro/as para autorizar matrimonios civís, sen que nunha mesma cerimonia poida intervir máis dun deles. Quinto.- As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro/a. Sexto.- Estas delegacións terán efecto dende o día seguinte ao da data deste decreto e serán de carácter indefinido, sen prexuízo da potestade de avocación da alcaldesa, ao abeiro do artigo 44 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro. No caso de ausencia, vacante, enfermidade ou calquera outro impedimento dos concelleiros delegados, o alcalde asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste senso. Sétimo.- Notificar esta resolución ao/ás concelleiro/as afectado/as, entendéndose aceptada a competencia delegada de forma tácita, se dentro do prazo dos tres días soltos seguintes ao da notificación deste decreto non se manifesta nada en contra ou se fai uso da delegación. Oitavo.- Dar conta ao Pleno desta resolución na primeira sesión que teña lugar, e publicar o texto no Boletín Oficial da Provincia, ao abeiro do artigo 44.2 do texto legal citados antes. Santa Comba, 6 de xuño de 2016 A alcaldesa Dou fe, a secretaria xeral por acumulación (PR da DXAL do 15/12/2015) (artigo 2 do RD 1174/1987, do 1/09, RXFHN) María Josefa Pose Rodríguez Ana Beatriz Oveja Villafañe” Fágoo público, os artigos 44 e 46 do Real decreto 2568/1986, do 28 de novembro, regulamento de organización, funcionamento e réxime xurídico das entidades locais (BOE núm.305, do 22/12/2015) e o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27/11/1992). Santa Comba, 6 de xuño de 2016 A alcaldesa María Josefa Pose Rodríguez